Z Á P I S N I C A

napísaná zo XIII. zasadnutia OZ v Pakostove, konaného dňa 29.9.2020

o 15:00 hod. na obecnom úrade

Prítomní: 3 poslanci OZ podľa prezenčnej listiny

Fedorko Jozef – starosta obce

Monika Raková – ekonómka obce

Zasadnutie obecného zastupiteľstva v  Pakostove otvoril a viedol starosta obce Fedorko Jozef. Všetkých prítomných srdečne privítal a zároveň ich oboznámil s programom XIII. zasadnutia OZ, ktorý bol jednohlasne schválený všetkými prítomnými poslancami OZ.

**Program:**

1. Otvorenie zasadnutia
2. Voľba návrhovej komisie a overovateľov zápisnice
3. Plnenie uznesenia z predchádzajúceho zasadnutia
4. Rôzne:

* Poplatky – bytový dom
* Výstavba detského ihriska
* Výstavba II. etapa – výstavba chodníka v obci Pakostov
* Žiadosť o odkúpenie pozemku /24,83 m2/  pri pekárni -

Ing. Róbert Štefanko

* Informácia ohľadom otváracích hodín Pohostinstvo a nákupné centrá – COVID 19

1. Diskusia
2. Prijatie uznesenia
3. Záver

**K bodu 2:** V úvode zasadnutia starosta obce navrhol za overovateľov zápisnice p. Katarínu Ambruchovú a p. Dušana Gombitu a  do návrhovej komisie p. Dušana Gombita a Jána Ščerbu.

**K bodu 3:** V tomto bode starosta obce oboznámil poslancov s plnením uznesenia z predchádzajúceho zasadnutia. Jedná sa o pozemky za rodinným domom č. 20. Majú tam byť stavebné pozemky. Geodét p. Hrežo Jozef už bol zamerať len má urobiť geometrický plán.

**K bodu 4 :** V tomtobode prítomní diskutovali o výstavbe 12 b.j. a o zápisnom, ktoré treba uhradiť na účet obce každému uchádzačovi. Zhodli sa na sume 250,00 €. Tieto prostriedky budú na účte a použijú sa v prípade nejakých opráv na bytovom dome.

Starosta informoval poslancov o výstavbe detského ihriska v areály školy. Je už hotové, na toto sme dostali dotáciu z PSK 1 700,00 €. Aj obec prispela ku výstavbe fin. prostriedkami.

O II. etape výstavby chodníkov sa rozprávali prítomní dosť dlho, nakoľko treba zabezpečiť bager M. Durillu, bez ktorého sa nemôže zaobísť pri tejto práci. Od pondelka by sa mali začať už robiť chodníky ak to počasie dovolí. Treba zabezpečiť pracovníkov, ktorí budú vyberať doterajšie kocky a pripravovať terén pre nové kanalizačné rúry.

Ing. Robert Štefanko podal žiadosť o odkúpenie obecného pozemku. A tak prítomní diskutovali o tomto predaji. Je to na močiari, je to malá výmera a pre obec nie je prospešná. Nehnuteľnosť je zapísanaá na LV č. 569 a je to pozemok registra E, parc.č. 5081/1, druh pozemku orná pôda. Výška spoluvlastníckeho podielu obce je 2/120 a to je 24,83 m2. Tak sa rozhodli, že to odpredajú za sumu 7,20 €.

Starosta obce informoval poslancov, nakoľko poslankyňa Ambruchová má predajňu Potraviny, ohľadom otváracích a zatváracích hodín pre COVID 19, že majú byť otvorené od 6,00 hod. - 22,00 hod. Toto sa musí rešpektovať.

**K bodu 5:** V tomto bode sa poslanci OZ spolu so starostom obce rozhodli zlúčiť funkciu vedúcej školskej jedálne s kuchárkou, nakoľko je tam malý počet stravníkov.

**K bodu 6:** V diskusii sa poslanci so starostom obce rozprávali o už hore spomínaných aktivitách, výstavba chodníkov, detského ihriska atď.

**K bodu 8:** Návrh na uznesenie prečítal poslanec Ján Ščerba a bol schválený všetkými prítomnými poslancami OZ.

**K bodu 9:** Nakoniec starosta obce poďakoval prítomným za účasť a zasadnutie ukončil**.**

Overovatelia: Dušan Gombita .........................................

Katarína Ambruchová .........................................

Jozef Fedorko

starosta obce